কাঁচা পাট রপ্তানি করা যাবে | বাণিজ্য | দেশ রূপান্তর
আন-কাট, বাংলা তোষা রিজেকশন (বিটিআর) ও বাংলা হোয়াইট রিজেকশন (বিডব্লিউআর) নামের কাঁচা পাট রপ্তানি বন্ধ সংক্রান্ত প্রজ্ঞাপন প্রত্যাহার করা হয়েছে। বস্ত্র ও পাট মন্ত্রণালয়ের এক সংবাদ বিজ্ঞপ্তিতে গতকাল এ কথা জানানো হয়।
পাট আইন-২০১৭ এর ধারার ১৩ মোতাবেক এই প্রজ্ঞাপন বস্ত্র ও পাট মন্ত্রণালয় জারি করেছিল গত ২৯ মে। এর আগে ২০১৮ সালের ১৮ জানুয়ারি এক প্রজ্ঞাপনের মাধ্যমে আন-কাট, বিটিআর ও বিডব্লিউআর কাঁচা পাট রপ্তানি বন্ধ করা হয়।